اینی میری شمل

این میری شمل (7 اپریل 1922ء - 26 جنوری 2003ء) ایک جرمن ایرانیات، اقبالیات، سندھیات اور علوم مشرق کی ماہر اسلامی تہذیب کی معروف محقق اور معروف مستشرق تھیں۔
ابتدائی زندگی اور تعلیم

اینی میری شمل 7 اپریل 1922ء کو جرمنی کے شہر ایرفورٹ میں پیدا ہوئیں۔ انیس برس کی عمر میں بون یونیورسٹی سے مملوک مصر میں خلیفہ اور قاضی کا رتبہ کے عنوان پر پی ایچ ڈی کیا۔ اُن مستشرقین کے برعکس جو اسلام میں خامیاں اور اس کا مغربی تہذیب سے تصادم تلاش کرتے رہتے ہیں، ایسی محقق تھیں جنھوں نے اسلام کا مطالعہ اور تحقیق اُس کے تخلیقی جوہر اور دانش کو ڈھونڈنے کے لیے کیا۔
تعلیم وتدریس

آن ماری شمل 1958ء سے متعدد بار پاکستان گیئں وہ پاکستان کو اپنا دوسرا گھر قرار دیتی تھیں ـ انھوں نے پاکستان میں اقبالیات، تصوف اور علوم مشرقیہ پر متعدد لیکچر دیے، ان کو جرمن زبان کے علاوہ عربی، فارسی اور ترکی سمیت متعدد مشرقی زبانوں پر عبور حاصل تھا۔ ـ انھیں پاکستان کی علاقائی زبانوں، سندھی، سرائیکی اور پنجابی سے بھی شغف تھا۔ آن ماری شمل کی انگریزی اور جرمن شاعری کے دو مجموعے بھی شائع ہو چکے ہیں جس سے ان کی تخلیقی اور دانشوارانہ تنوع کا پتا چلتا ہے۔
تحقیقی کام

این مری شمل سو سے زیادہ کتابوں کی مصنف تھیں اور ہاروڈ اور بون یونیورسٹیوں میں تدریس کرتی رہیں۔ 1953ء سے وہ انقرہ یونیورسٹی میں بھی پانچ سال تک وابستہ رہیں ـ اس دوران انھوں نے ترکی زبان میں کتابیں لکھیں اور علامہ اقبال کے کلام جاوید نامہ کا ترکی میں ترجمہ کیا۔ ان کی بیشتر کتابیں اور مضامین تصوف کے موضوع پر ہیں۔ اس کے علاوہ انھوں نے مسلمان مفکروں اور شاعروں کی سیکڑوں کتابوں کا جرمن زبان میں ترجمہ کیا، ـ ان کا گھر اسلام کے نایاب مخطوطات سے بھرا ہوا تھا جن میں سے بہت سے نسخے انھوں نے بون یونیورسٹی کو دے دیے ـ انھوں نے برصغیر پاک و ہند میں اسلام پر بھی ایک گراں قدر کتاب لکھی۔
اقبالیات

انھوں نے علامہ اقبال کی شاعری کے مجموعوں بانگ درا، پیام مشرق اور جاوید نامہ کا جو جرمن زبان میں ترجمہ کیا انھیں جرمن ادب میں ایک بڑا مقام حاصل ہے۔ جاوید نامہ کا ترکی میں ترجمہ کیا۔ این مری شمل نے علامہ اقبال کے مذہبی خیالات کے مطالعہ پر مبنی ایک کتاب ’جبرائیل کے پر‘ کے عنوان سے لکھی جسے اقبالیات میں ایک اہم کتاب شمار کیا جاتا ہے۔ حکومت پاکستان نے انھیں اقبالیات پر ان کے کام کے اعتراف میں 1988ء میں عالمی صدارتی اقبال ایوارڈ دیا۔
اعزازات

تصغیر|این میری شمل کی قبر کا کتبہ، اس پر ایک مسلمان خلیفہ حضرت علی کا قول درج ہے، لوگ ابھی سوتے ہیں، مرنے کے بعد بیدار کیے جاہیں گے
اُن کی خدمات کے اعتراف میں دنیا کے بہت سے اسلامی اور مغربی ملکوں نے انھیں لا تعداد انعامات سے نوازا۔ حکومت پاکستان نے 1983ء میں انھیں ہلال امتیاز اور بعد میں ستارہ امتیاز دیا۔ لاہور میں نہر کے ساتھ ساتھ چلنے والی سڑک کو عظیم جرمن شاعر گوئٹے کے نام سے منسوب کیا گیا ہے جبکہ نہر سے پار جو سڑک ہے اس کو آن ماری شمل کے نام سے موسوم کیا گیا ہے جس کے بارے میں وہ ازراہ مذاق کہا کرتی تھیں کہ ’پاکستانیوں نے میرے مرنے کا بھی انتظار نہیں کیا۔ حکومت پاکستان نے ان کے نام سے ایک تعلیمی وظیفہ بھی جاری کیا۔
وفات

اینی میری شمل کی وفات 26 جنوری 2003ء کو جرمنی کے بون میں ہوئی۔ ‌
مزید دیکھیے

* آرتھر جان آربری
حوالہ جات

زمرہ:اسلاموفوبیا کے ناقدین
زمرہ:انقرہ یونیورسٹی کا تدریسی عملہ
زمرہ:بیسویں صدی کے محققین
زمرہ:جرمن علمائے اسلام
زمرہ:جرمنی کے مستشرقین
زمرہ:خواتین مستشرقین
زمرہ:دانشور
زمرہ:ریاستہائے متحدہ میں جرمن تارکین وطن
زمرہ:ستارۂ امتیاز وصول کنندگان
زمرہ:علماء علوم اسلامیہ
زمرہ:ماہرین اقبالیات
زمرہ:ماہرین ایرانیات
زمرہ:ماہرین سندھیات
زمرہ:ماہرین لسانیات
زمرہ:مستشرقین
زمرہ:مسلم خواتین علماء
زمرہ:ویکی ڈیٹا سے مختلف مختصر وضاحت
زمرہ:ہارورڈ یونیورسٹی کا تدریسی عملہ
زمرہ:ہلال امتیاز وصول کنندگان
زمرہ:یونیورسٹی آف بون کا تدریسی عملہ
زمرہ:1922ء کی پیدائشیں
زمرہ:2003ء کی وفیات